Source: http://tampere.cloudnc.fi/fi-FI/Toimielimet/Kaupunginhallituksen_konsernijaosto/Kokous_31102017/Jasenten_nimeaminen_Tampereen_Tilapalvel(38900)
Timestamp: 2019-08-21 15:41:42+00:00
Document Index: 5672229

Matched Legal Cases: ['§ 42', '§ 270', '§ 61', '§ 40', '§ 41', '§ 43', '§ 44', '§ 45', '§ 46', '§ 47', '§ 48', '§ 49']

Jäsenten nimeäminen Tampereen Tilapalvelut Oy:n hallitukseen | Tampere esityslistat ja pöytäkirjat
Jäsenten nimeäminen Tampereen Tilapalvelut Oy:n hallitukseen
Kaupunginhallituksen konsernijaosto, kokous 31.10.2017
§ 42 Jäsenten nimeäminen Tampereen Tilapalvelut Oy:n hallitukseen
TRE:7113/00.03.01/2017
Tampereen kaupunginvaltuusto päätti 2.10.2017 § 270 Tampereen Tilakeskus Liikelaitoksen yhtiöittämisestä ja Tampereen Tilapalvelut nimisen osakeyhtiön perustamisesta. Yhtiöittäminen toteutetaan siten, että Tampereen Tilapalvelut Oy ostaa Tampereen kaupungilta Tampereen Tilakeskus Liikelaitoksen palveluliiketoiminnan vuodenvaihteessa 2017–2018. Selvyyden vuoksi todettakoon, että Tilakeskuksen kiinteistöt pysyvät Tampereen kaupungin taseessa myös yhtiöittämisen toteuttamisen jälkeen.
Tampereen Tilapalvelut Oy:n on perustettu kaupunginvaltuuston päätöksen jälkeen ja yhtiön rekisteröinti on vireillä. Yhtiön ensivaiheen tavoitteena on valmistautua vastaanottamaan Tampereen Tilakeskus Liikelaitoksen liiketoiminta Tampereen kaupungilta valtuuston antaman tavoitteen mukaisesti.
Tampereen Tilapalvelut Oy:n hallituksen jäsenmäärä on määrätty yhtiöjärjestyksessä ja sen mukaisesti hallitukseen valitaan viidestä seitsemään jäsentä. Kaupungin luottamuselinten päätösten mukaisesti Tampereen Tilapalvelut Oy:n hallitukseen valitaan henkilöstön nimeämä jäsen. Henkilöstö esittää, että yhtiön hallituksen jäseneksi valitaan Ville Hämäläinen.
Perustettavan Tampereen Tilapalvelut Oy:n ensimmäinen tilikausi päättyy 31.12.2018. Nyt valittavien kaupungin edustajien toimikausi on 2017–2018 ja se päättyy kevään 2019 yhtiökokoukseen. Kaupunginhallituksen hyväksymän hyvä hallinto- ja johtamistapaohjeen mukaan kaupunkikonserniin kuuluvissa yhteisöissä hallituksen jäsenen kokouspalkkio on sama kuin Tampereen kaupunginhallituksen jäsenen kokouspalkkio. Puheenjohtajalle kokouspalkkio maksetaan 50 prosentilla korotettuna. Kaupunginhallituksen liiketoimintajaosto päätti 31.5.2017 § 61 hallitusten jäsenten vuosipalkkioista määrätyissä Tampereen kaupungin tytäryhteisöissä. Yhtiöt on luokiteltu kolmeen ryhmään liiketoiminnan laadun, taloudellisen ja toiminnallisen merkityksen sekä markkinatilanteen pohjalta. Vuosipalkkio maksetaan ainoastaan emoyhtiön hallitusten jäsenille. Tampereen Tilapalvelut Oy:n hallituksen jäsenten vuosipalkkioiden esitetään kuuluvaksi ryhmään 3, jossa hallituksen puheenjohtajan vuosipalkkio on 5.000 euroa ja jäsenen 2.500 euroa.
Yhteisön hallintoelimien valinta on omistajan kannalta käytännössä merkittävin yksittäinen toimenpide, sillä hallitus toteuttaa niitä tavoitteita ja tarkoitusperiä, joita omistaja on yhteisölle asettanut. Erityisen tärkeää hallintoelimien valinta on toimintaan liittyvissä murrostilanteissa, kuten osakeyhtiön perustamisvaiheessa ja sen jälkeisissä toiminnan käynnistys- ja kehitysvaiheissa.
Kaupungin hyvä hallinto- ja johtamistapa -ohje täydentää osakeyhtiölakia ja muun lainsäädännön mukanaan tuomia velvoitteita. Ohjetta noudatetaan kaupungin tytäryhtiöissä ja suositellaan noudatettavaksi myös osakkuus- ja osaomistusyhtiöissä. Ohjeen ja Kuntalain 47 §:n mukaan hallituksen jäseneksi valittavalla on oltava tarkoituksenmukainen toimialan, organisaation toiminnan sekä hallinnon ja johtamisen asiantuntemus ja mahdollisuus käyttää riittävästi aikaa tehtävän hoitamiseen. Tämän takaamiseksi hallituksen jäsen voi toimia samanaikaisesti korkeintaan kolmessa kaupungin yhtiön hallituksessa. Hallituksen jäsenen on oltava myös yhtiöstä aidosti riippumaton ohjeen tarkoittamalla tavalla.
Tampereen Tilapalvelut Oy:n hallitukseen nimetään __________, __________, __________, __________, Ville Hämäläinen, ( __________ ja __________ ).
Hallituksen puheenjohtajaksi nimetään __________.
Tampereen Tilapalvelut Oy:n hallituksen jäsenen kokouspalkkio on sama kuin Tampereen kaupunginhallituksen jäsenen kokouspalkkio. Puheenjohtajalle kokouspalkkio maksetaan 50 prosentilla korotettuna.
Tampereen Tilapalvelut Oy:n hallituksen jäsenten vuosipalkkiot ovat ryhmän 3 mukaiset, jossa hallituksen puheenjohtajan vuosipalkkio on 5.000 euroa ja jäsenen 2.500 euroa.
Tampereen Tilapalvelut Oy:n hallitukseen nimetään Kari Markkola, Vesa Koskinen, Atte Tahvola, Suvi Linjamaa-Korppi, Ville Hämäläinen, Petri Olkninuora ja Seppo Mäkinen.
Hallituksen puheenjohtajaksi nimetään Petri Olkinuora ja varapuheenjohtajaksi Atte Tahvola.
Ilkka Sasi ehdotti, että Tampereen Tilapalvelut Oy:n hallitukseen nimetään Kari Markkola, Vesa Koskinen, Atte Tahvola, Suvi Linjamaa-Korppi, Ville Hämäläinen, Petri Olkninuora ja Seppo Mäkinen.
nimetyt, Arto Vuojolainen, Ville Taivassalo, Annina Nääppä
§ 40 Tampereen Infra Liikelaitoksen korjaamotoimintojen kehittämisselvityksen loppuraportti
§ 41 Tampereen kaupungin ja Pirkanmaan maakunnan talous- ja henkilöstöhallinnon palveluiden tuottamisen linjaukset
§ 43 Jäsenten nimeäminen Kiinteistö Oy Tampereen Monitoimiareenan hallitukseen
§ 44 Edustajien nimeäminen Tampereen Seudun Uusyrityskeskus ry:n Ensimetrin hallitukseen
§ 45 Hallituksen jäsenen nimeäminen K.F. ja Maria Dunderbergin testamenttisäätiön hallitukseen
§ 46 Tilintarkastajien nimeäminen Kustaa Hiekan Säätiölle vuodeksi 2018
§ 47 Kaupunginhallituksen konsernijaoston kokoukset kevätkaudella 2018
§ 48 Tiedoksi merkittävät asiat
§ 49 Hallituksen jäsenen valinta Pirkanmaan Virkistysalueyhdistys ry:n hallitukseen (lisäpykälä)